《陬操》
魏晋·佚名

周道衰微，礼乐陵迟。文武既坠，吾将焉归。周游天下，靡邦可依。

凤鸟不识，珍宝枭鸱。眷然顾之，惨然心悲。巾车命驾，将适唐都。

黄河洋洋，攸攸之鱼。临津不济，还辕息鄹。伤予道穷，哀彼无辜。

翱翔于卫，复我旧庐。从我所好，其乐只且。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。